Fosennettverket

## Refleksjonsoppgaver som forberedelse til erfaringsdeling i dialogkonferanse 10

I Svein-Erik Andreassen sitt foredrag i dialogkonferansen i mars og på fagdag i august så snakket han blant annet om disse temaene:

* Rom i LK20 for mestringsopplevelser vs. opplevelser av å mislykkes (gofotteorien).
* Forholdet mellom kompetansemål og grunnleggende ferdigheter.
* Tilpasset undervisning - tilpasset læring
* Hva skiller kompetansemål fra andre typer læringsmål?
* Forskjellen på kompetansemålene i LK06 og LK20.
* Snakker vi forbi hverandre når vi snakker om dybdelæring? Dybdeundervisning er ikke det samme som dybdelæring.
* Rom for differensiering av innhold og arbeidsmåter i LK20 – tilpasset læring vs. frapasset læring.
* Kompetansemål vs instruksjonsmål. Kompetanse kan ikke måles, men kan vurderes (derfor er det logisk at to lærere vurderer en elevprestasjon ulikt!)

Med disse temaene i bakhodet; tenk gjennom og noter gjerne stikkord ut fra disse refleksjonsspørsmålene som forberedelse til erfaringsdeling i dialogkonferansen:

|  |  |
| --- | --- |
| 1. Hvilke tema skapte et positivt engasjement hos lærerne på din skole? Hvorfor tror du dette engasjerte? Har dere jobbet videre med dette etter fagdagen?
 | 1. Hvilke tema skapte friksjon eller ser du utfordrer gjeldende praksis på din skole? Hvorfor tror du dette utfordrer lærerne på din skole? Har dere grepet fatt i dette etter fagdagen?
 |
| 1. Hvis du fikk mulighet til å stille ett spørsmål til Svein-Erik Andreassen på vegne av lærerne på din skole, hva ville du ha spurt om?
 | 1. En forståelse av skoleutvikling er at lærere og skoleledere arbeider for å *selv lære* mer om elevenes læring. Hva ønsker du *å lære mer om* i forhold til elevenes læring på din skole?
 |
| Nye ideer jeg har fått underveis i gruppesamtalen (fylles ut under erfaringsdelingen): |

Det vil bli satt av ca. 50 minutter til erfaringsdeling/grupperefleksjon som start på dialogkonferansen. Gruppene vil bli utfordret på å dele elementer av det som kommer frem i gruppesamtalene i et samskrivingsdokument på storskjerm, som Svein-Erik Andreassen kan bruke som inspirasjon til sitt foredrag senere samme dag.

